stanford-oval/wikipedia huggingface dataset:
เทโร มิวสิค
ศิลปินในอดีต

วรเวช ดานุวงศ์
ศุภวัฒน์ พีรานนท์ (ปัจจุบันเสียชีวิตแล้ว)
โชติวุฒิ บุญญสิทธิ์ (นัท ซิงกูล่าร์)
อภิวัชร์ เอื้อถาวรสุข (ปัจจุบันมีค่ายเพลงเป็นของตัวเอง ชื่อว่า 123records)
ลิปตา (ปัจจุบันเป็นศิลปินอิสระ)
ณัฐนิชา เชิดชูบุพการี (ปัจจุบันเสียชีวิตแล้ว)
ทศพร อาชวานันทกุล (ปัจจุบันย้ายไปสังกัด ไวท์มิวสิก ในเครือ จีเอ็มเอ็ม แกรมมี่ เป็นเวลา 3 ปี และต่อมาเป็นศิลปินอิสระ)
ตรัย ภูมิรัตน (ปัจจุบันอยู่ค่ายเพลง สไปซีดิสก์)
ปิยะ ศาสตรวาหา (ปัจจุบันอยู่ค่ายเพลง สไปซีดิสก์)
สุนารี ราชสีมา
ชูการ์ อายส์
ปิ๋ม ซีโฟร์ (อัลบั้ม Prim C-4)
เครสเชนโด้ (ปัจจุบันเป็นศิลปินอิสระ)
นรเทพ มาแสง (ปัจจุบันอยู่วงพอส ในค่ายเพลง มีเรคคอร์ดส และคืนตำแหน่งมือเบสวงเครสเชนโด้ ตามเดิม)
รูม 39 (ปัจจุบันยุบวงแล้ว)
สครับบ์ (ปัจจุบันเป็นศิลปินอิสระ)
บอย โกสิยพงษ์ (ปัจจุบันลาออกจากค่ายเลิฟอีส และเทโร มิวสิค และผันตัวไปเป็นนักแต่งเพลงค่ายอิสระ)
ปราโมทย์ วิเลปะนะ (ปัจจุบันย้ายไปสังกัดข้าวสารเอ็นเตอร์เทนเม้นท์)
ละมุนแบนด์ (ปัจจุบันยุบวงแล้วเนื่องจากปิงปองกลับไปเป็นนักร้องเดี่ยวสังกัดจีเอ็มเอ็ม แกรมมี่อีกครั้งในรอบ 20 ปี)
ทาทา ยัง (ปัจจุบันย้ายไปสังกัดจีเอ็มเอ็ม แกรมมี่อีกครั้งในรอบ 25 ปี)
นูโว (ปัจจุบันย้ายไปสังกัดจีเอ็มเอ็ม แกรมมี่อีกครั้งในรอบ 15 ปี)
มณเฑียร แก้วกำเนิด (ปัจจุบันเสียชีวิตแล้ว)
Mirrr (ปัจจุบันย้ายไปสังกัด What the duck)
fellow fellow (ปัจจุบันย้ายไปสังกัด kicks record)
ชนกันต์ รัตนอุดม (ปัจจุบันเขาย้ายกลับไปสังกัดจีเอ็มเอ็ม แกรมมี่อีกครั้งในรอบ 1 ปี
ธรากร สุขสมเลิศ
มนต์ชีพ ศิวะสินางกูร
วรรธนา วีรยวรรธน
กมล สุโกศล แคลปป์
สมเกียรติ อริยะชัยพาณิชย์
นภ พรชำนิ
ธนชัย อุชชิน
รัดเกล้า อามระดิษ
พีระพัฒน์ เถรว่อง
สุวีระ บุญรอด
อัญชลี จงคดีกิจ
ธีร์ ไชยเดช
พีโอพี
โมเดิร์นด็อก
ไชน์นิ่งสตาร์
ลิเบอร์ตี้
ไคโรเทร่า
ไทรอัมส์คิงดอม
ซิกตี้ไมล์ (วงดนตรี)
มาเรียม เกรย์
ภพธร สุนทรญาณกิจ
ศักดิ์สิทธิ์ เวชสุภาพร
กฤษฎา สุโกศล แคลปป์
บีไฟว์
ฟลัวร์
มาเจนตา (วงดนตรี)
วรุตม์ พิทักษ์สรยุทธ
เดอะบีกินส์
เวทเธอเบทเทอ (วงดนตรี)
ธนา ลิมปยารยะ
เมลิณี
นภัทร อินทร์ใจเอื้อ (ปัจจุบันเขาต่อสัญญา เอ็กแซ็กท์ ในเครือของจีเอ็มเอ็ม แกรมมี่ แต่ยังเล่นละครช่องวัน 31 เช่นเดิม และยังคงร้องเพลงประกอบละครช่องวัน 31 ตามเดิม)
มีน
สโลโจ
เทพอาจ กวินอนันต์
พุฒิพงศ์ อัสสรัตนกุล (ย้ายมาจาก นาดาวบางกอก)
กฤษฏ์ อำนวยเดชกร (ย้ายมาจาก นาดาวบางกอก)
พาริส อินทรโกมาลย์สุต (ย้ายมาจาก นาดาวบางกอก)
เจษฎ์พิพัฒ ติละพรพัฒน์ (ย้ายมาจาก ช่องวัน 31)
ธนนท์ จำเริญ
ฐานัฐพ์ โล่ห์คุณสมบัติ
ธนษิต จตุรภุช
สเวทซิกซ์ทีน
SBFIVE
นภสร วีระยุทธวิไล
ภัทรศยา เครือสุวรรณศิริ
ณัฐพงศ์ ทองเมือง
ธนพรรษ์ ยาท้วม
อรัณย์ หนองพล
VYBES
Imhavingabadday
MARIKO
ธนวุจน์ ชื่นเกษม
แทนนี่ ลี
TAKE AWAY.
Mercury Goldfish
RE-HEAR EXPERIENCE
JKbua
season five
แหล่งข้อมูลอื่น

เว็บไซต์บริษัท
เทโร มิวสิค ที่เฟซบุ๊ก
| ด ค กเทโร เอ็นเตอร์เทนเม้นท์ |
| --- | --- | --- |
| บุคลากรสำคัญ |  ไบรอันลินด์เซ มาร์การ์ (กรรมการผู้จัดการ)  |  |
| ธุรกิจโทรทัศน์และวิทยุ |  เทโร ดรามา  เทโร เทเลวิชัน  เทโร นิวส์  เทโร เรดิโอ  |  |
| ธุรกิจดนตรี |  เทโร มิวสิค  |  |
| ธุรกิจภาพยนตร์ |  ฟิล์มบางกอก  |  |
| ดูเพิ่ม |  สโมสรฟุตบอลโปลิศ เทโร  มิสไทยแลนด์เวิลด์  |  |
เคียวกูชิน

| --- | --- |
โลโก้ของเคียวกูชินไคกัง เขียนด้วยตัวอักษรคันจิ
มุ่งเน้น: โจมตี
Hardness: ปะทะเต็มรูปแบบ
ประเทศต้นกำเนิด:  ญี่ปุ่น
ผู้ให้กำเนิด: Masutatsu Oyama (Choi Bae-Dal)
Ancestor arts: Gōjū-ryū, Shotokan, Bogutsuki Karate
Descendant arts: Kudo, Ashihara, Enshin, Seidokaikan, Shidokan, Satojuku, Seidō juku, Dutch Kickboxing,Japanese Kickboxing, Zendokai
เคียวกูชิน (ญี่ปุ่น: 極真; อังกฤษ: Kyokushin) เป็นรูปแบบหนึ่งของคาราเต้มีต้นกำเนิดในประเทศญี่ปุ่น เป็นกีฬาปะทะเต็มรูปแบบในลักษณะการต่อสู้แบบยืนสู้ มีรากฐานมาจากปรัชญาการพัฒนาตนเอง วินัย และการฝึกหนัก
เคียวกูชินไคกัง เป็นองค์กรศิลปะการต่อสู้ที่ก่อตั้งขึ้นในปี ค.ศ. 1964 โดยชาวเกาหลี-ญี่ปุ่น นามว่า มัส โอยามะ ก่อตั้งอย่างเป็นทางการนาม องค์กรคาราเต้นานาชาติ ก่อนหน้านี้สถาบันนี้รู้จักกันในชื่อ โอยามะโดโจะ  ตั้งแต่ปี 1964 เคียวกูชินได้แพร่หลายไปสู่กว่า 120 ประเทศ เป็นหนึ่งในองค์กรศิลปะการต่อสู้ที่ใหญ่ที่สุดในโลก และในญี่ปุ่นเองด้วย  [ จำเป็นต้องมีการอ้างอิงเพิ่มเติม ]
วรนิษฐ์ ถาวรวงศ์

| วรนิษฐ์ ถาวรวงศ์ |
| --- | --- |
เกิด: 9 ตุลาคม พ.ศ. 2539 (28 ปี) วรนิษฐ์ ถาวรวงศ์ กรุงเทพมหานคร ประเทศไทย
อาชีพ: นักแสดง นักร้อง พิธีกร ยูทูบเบอร์
ปีที่แสดง: พ.ศ. 2557–ปัจจุบัน
ผลงานเด่น: จูเนียร์ – Ugly Duckling รักนะเป็ดโง่ แสนรัก – Kiss the Series รักต้องจูบ  ชลาธร – เมียน้อย วุ้น/ว่าน – ปลาร้าทรงเครื่อง  แคท/แพร – เล่ห์แค้น The Revenge แก้วเกล้า – The Three GentleBros คู่แท้แม่ไม่เลิฟ
สังกัด: จีเอ็มเอ็มทีวี
วรนิษฐ์ ถาวรวงศ์ ชื่อเล่น มุก (เกิด 9 ตุลาคม พ.ศ. 2539) เป็นนักร้อง นักแสดงหญิงชาวไทย เป็นที่รู้จักจากการเป็นนักแสดงนำในซีรีส์ Ugly Duckling รักนะเป็ดโง่
ประวัติ

วรนิษฐ์ ถาวรวงศ์ ชื่อเล่น มุก เกิดเมื่อวันที่ 9 ตุลาคม 2539 ที่กรุงเทพมหานคร มีพี่ชายคือ เมฆ (จิรกิตติ์ ถาวรวงศ์) จบการศึกษาระดับมัธยมจากโรงเรียนสตรีวิทยา ๒ และระดับอุดมศึกษาจากคณะมนุษยศาสตร์ มหาวิทยาลัยเกษตรศาสตร์ สาขานิเทศศาสตร์
จุดยืนทางการเมือง

วรนิษฐ์สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงาน > เพลง

| ปี พ> ศ. | เพลง | หมายเหตุ |
| --- | --- | --- |
| 2558 | มาทันเวลาพอดี | Ost. Ugly Duckling รักนะเป็ดโง่ ตอน Perfect Match |
| 2558 | เธอ...คำถามซึ่งไร้คำตอบ - พี่เสือ จูเนียร์ | Ost. Ugly Duckling รักนะเป็ดโง่ ตอน Perfect Match |
| 2558 | คนเจ้าชู้ (บีดับบีดู) | Ost.  Ugly Duckling รักนะเป็ดโง่ ตอน Boy's Paradise |
| 2559 | พูดว่ารักในใจ | Ost. รุ่นพี่ Secret Love |
| 2559 | ไม่ธรรมดา | Ost. U-Prince Series ตอน สิบทิศ |
| 2560 | หนี | Ost. รุ่นพี่ Secret Love ตอน Puppy Honey 2 สแกนหัวใจ นายหมอหมา |
| 2560 | อะไรก็ได้ในใจเธอ | Ost. U-Prince Series ตอน ไบรอัน |
| 2560 | คู่ชีวิต | Ost.My Dear Loser รักไม่เอาถ่าน ตอน Monster Romance |
| 2561 | ยิ่งปฏิเสธ ยิ่งรักเธอ | Ost. Mint To Be นายนั่นแหละ… คู่แท้ของฉัน |
| 2561 | จริงใจหรือแกล้งให้ไหวหวั่น | Ost. มารร้ายคู่หมายรัก Love At First Hate |
| 2562 | สะดุด (Explicit) | ร่วมกับ กันต์ธีร์ ปิติธัญ, เอสเธอร์ สุปรีย์ลีลา |
| 2562 | เวลาใครถาม (Your Answer) |  |
| 2562 | ภาพจำ (Cover Version) | ต้นฉบับโดย ปองกูล สืบซึ้ง |
| 2563 | รักตัวเองบ้างนะ | Ost. Girl Next Room หอนี้ชะนีแจ่ม |
| 2563 | ไม่พอจะฝัน | ร่วมกับ อิศรา กิจนิตย์ชีว์ |
| 2563 | หวังใจ (ไว้ให้เธอโสด) | Ost. บ้านสาวโสด |
| 2564 | Tell Me | Ost. Oh My Boss นายคะ..อย่ามาอ่อย |
| 2565 | สมัยนี้เค้าไม่แอบรัก (Just Say You Love Me) | Ost. คืนนับดาว |
| 2565 | แม่ไม่ชอบ แต่ฉันชอบ (Be Mine) | Ost. คู่แท้แม่ไม่เลิฟ The Three GentleBros |
| 2566 | I Missing You | Ost. Find Yourself หารักด้วยใจเธอ |
ผลงาน > ภาพยนตร์

| ปี พ> ศ. | เรื่อง | รับบท | ช่อง |
| --- | --- | --- | --- |
| 2559 | Little Big Dream ความฝันอันสูงสุด | ดรีม | ช่องวัน 31,  จีเอ็มเอ็ม 25 |
| 2566 | ไปรษณีย์ 4 โลก | หมอเมย์ |  |
| 2567 | EXIT ปิดเกมล่า | แอล |  |
ผลงาน > พิธีกร

พ.ศ. 2560-62 : รายการ #TEAMGIRL ทางช่อง จีเอ็มเอ็ม 25 (14 มกราคม พ.ศ. 2560 - 7 กันยายน พ.ศ. 2562)
พ.ศ. 2564 : รายการ มุกวันละนิด EP1 ทางช่อง YouTube:mookworranit (29 พฤษภาคม 2564 - ปัจจุบัน)
ชีวิตส่วนตัว

อดีตเคยคบหากับ ทอย-ปฐมพงศ์ เรือนใจดี เป็นนักแสดงเหมือนกัน
และเคยคบหากับ แม็กซ์-ณัฐพล ดิลกนวฤทธิ์ เป็นนักแสดงเช่นกัน
แหล่งข้อมูลอื่น

วรนิษฐ์ ถาวรวงศ์ ที่อินสตาแกรม
วรนิษฐ์ ถาวรวงศ์ ที่เอกซ์ (ทวิตเตอร์)
พระบรมมหาราชวัง

| พระบรมมหาราชวัง |
| --- | --- |
ภาพขบวนเรือพระราชพิธี ในงานประชุมเอเปค 2003

ชื่อเดิม: พระราชวังพระนคร
ชื่ออื่น: วังหลวง
ข้อมูลทั่วไป
สถานะ: ทรัพย์สินในพระองค์
ประเภท: พระราชวัง
สถาปัตยกรรม: ไทย, อื่น ๆ
ที่ตั้ง: แขวงพระบรมมหาราชวัง เขตพระนคร
เมือง: กรุงเทพมหานคร
ประเทศ: ประเทศไทย
เริ่มสร้าง: 6 พฤษภาคม พ.ศ. 2325
พิธีเปิด: 13 มิถุนายน พ.ศ. 2325
เจ้าของ: พระบาทสมเด็จพระวชิรเกล้าเจ้าอยู่หัว
ข้อมูลทางเทคนิค
พื้นที่: 152 ไร่ 2 งาน
เว็บไซต์
royalgrandpalace.th


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: พระบรมมหาราชวังและวัดพระศรีรัตนศาสดาราม
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0005574
 
 
 
พระบรมมหาราชวัง เป็นพระราชวังที่ประทับของพระมหากษัตริย์ไทยในสมัยกรุงรัตนโกสินทร์ ตั้งแต่รัชสมัยพระบาทสมเด็จพระพุทธยอดฟ้าจุฬาโลกมหาราชจนถึงรัชสมัยพระบาทสมเด็จพระจุลจอมเกล้าเจ้าอยู่หัวตั้งอยู่ที่แขวงพระบรมมหาราชวัง เขตพระนคร กรุงเทพมหานคร แม้ปัจจุบันจะไม่เป็นที่ประทับของพระมหากษัตริย์แล้ว แต่พระบรมมหาราชวังก็ยังคงถูกใช้ในงานพระราชพิธีสำคัญต่าง ๆ ทุกปีจนถึงปัจจุบัน และยังเป็นสถานที่ท่องเที่ยวที่ได้รับความนิยมมากที่สุดในประเทศไทย โดยมีผู้เข้าเยี่ยมชมใน พ.ศ. 2549 ถึง 8,995,000 คน
ประวัติ

เมื่อพระบาทสมเด็จพระพุทธยอดฟ้าจุฬาโลกมหาราชปราบดาภิเษกขึ้นเป็นปฐมกษัตริย์แห่งราชวงศ์จักรี พระองค์ทรงย้ายราชธานีจากกรุงธนบุรีมายังตำบลบางกอกซึ่งตั้งอยู่บริเวณฝั่งตรงข้ามแม่น้ำเจ้าพระยา และทรงพระกรุณาโปรดเกล้าฯ ให้สร้างพระราชวังหลวงขึ้นเพื่อเป็นศูนย์กลางการปกครองประเทศ และเป็นที่ประทับของพระมหากษัตริย์ทุกพระองค์ในราชวงศ์จักรี การก่อสร้างพระราชวังหลวงเริ่มขึ้นพร้อมกับการสร้างพระนครเมื่อ พ.ศ. 2325 โดยสร้างขึ้นในบริเวณที่เคยเป็นที่อยู่ของพระยาราชาเศรษฐีและชาวจีนทั้งหลาย ดังนั้น พระองค์จึงโปรดเกล้าฯ ให้ย้ายไปอยู่สถานที่แห่งใหม่ตั้งแต่คลองใต้วัดสามปลื้มจนถึงคลองเหนือวัดสามเพ็ง เริ่มดำเนินการในวันที่ 22 เมษายน หลังพระราชพิธียกเสาหลักเมือง 1 วัน และเริ่มก่อสร้างพระบรมมหาราชวังในวันที่ 6 พฤษภาคม ก่อนจะมีการเฉลิมพระราชมณเฑียรในวันที่ 13 มิถุนายน แต่ขณะนั้นพระราชมนเฑียรสร้างด้วยเครื่องไม้และสร้างเสาระเนียดรายรอบพระราชวัง เพื่อประกอบพระราชพิธีปราบดาภิเษก
ต่อมาในปี พ.ศ. 2326 พระองค์จึงโปรดเกล้าฯ ให้สร้างพระราชมนเฑียรพระมหาปราสาทเปลี่ยนเสาระเนียดจากเครื่องไม้เป็นก่อกำแพงอิฐ สร้างประตูรายรอบพระบรมมหาราชวัง ตลอดจนสร้างพระอารามในพระราชวังหลวงคือวัดพระศรีรัตนศาสดาราม เพื่อประดิษฐานพระพุทธมหามณีรัตนปฏิมากร (พระแก้วมรกต) เมื่อสร้างพระราชนิเวศน์มนเฑียรเป็นการถาวรแล้วโปรดเกล้าฯ ให้มีการพระราชพิธีบรมราชาภิเษกเต็มตามแบบแผนราชประเพณีอีกครั้งหนึ่งในปี พ.ศ. 2328
พระบรมมหาราชวังได้มีการก่อสร้างเพิ่มเติมขยายอาณาเขตและบูรณปฏิสังขรณ์มาในทุกรัชกาล ในรัชสมัยพระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้สถาปนาสมเด็จพระเจ้าน้องยาเธอ เจ้าฟ้าจุฑามณี กรมขุนอิศเรศรังสรรค์ พระราชอนุชา ขึ้นเป็นพระบาทสมเด็จพระปิ่นเกล้าเจ้าอยู่หัว จึงทรงบัญญัติให้เรียกพระราชวังหลวงว่า "พระบรมมหาราชวัง" นั่นคือ ทรงบัญญัติให้ใช้คำว่า "บรม" สำหรับฝ่ายวังหลวง และ “บวร” สำหรับฝ่ายวังหน้า พระราชวังบวรสถานมงคลหรือวังหน้าจึงเรียกว่า "พระบวรราชวัง" เมื่อพระบาทสมเด็จพระปิ่นเกล้าเจ้าอยู่หัวเสด็จสวรรคตแล้ว พระราชวังหลวงก็ยังคงใช้ว่า "พระบรมมหาราชวัง" มาจนกระทั่งปัจจุบัน
ในช่วงปลายสงครามโลกครั้งที่สอง เครื่องบินจากฝ่ายสัมพันธมิตรเข้าทิ้งระเบิดโจมตีสถานที่อันเป็นจุดยุทธศาสตร์อันรวมถึงพระบรมมหาราชวัง โดยเมื่อวันที่ 19 มกราคม พ.ศ. 2487 มีลูกระเบิดมาตกในเขตพระบรมมหาราชวังข้าง ๆ พระพุทธรัตนสถาน ทำให้โครงสร้างหลังคาได้รับความเสียหาย
ปัจจุบันพระบรมมหาราชวังมิได้เป็นที่ประทับของพระมหากษัตริย์ในราชวงศ์จักรีแล้ว เนื่องจากมีสิ่งปลูกสร้างอยู่อย่างแออัด ทำให้ขวางทางลม ในฤดูร้อน ที่ประทับในพระบรมมหาราชวังจึงร้อนจัด ทำให้พระมหากษัตริย์และพระบรมวงศานุวงศ์ประชวรกันอยู่เสมอ พระบาทสมเด็จพระจุลจอมเกล้าเจ้าอยู่หัวจึงทรงพระกรุณาาโปรดเกล้าฯ ให้ย้ายที่ประทับถาวรไปอยู่ทางทิศตะวันออกเฉียงเหนือระหว่างคลองผดุงกรุงเกษมกับคลองสามเสน คือพระราชวังดุสิต และเป็นที่ประทับของพระมหากษัตริย์ในราชวงศ์จักรีมาจนถึงปัจจุบัน
ที่ตั้งและอาณาเขต

หลังจากพระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าฯ ให้สร้างราชธานีแห่งใหม่ที่บางกอกแล้ว แล้ว ก็โปรดเกล้าฯ ให้สร้างพระบรมมหาราชวังไว้ด้วย ที่ตรงบริเวณพระบรมมหาราชวังในปัจจุบันนี้แต่เดิมเป็นชุมชนชาวจีน พระองค์จึงโปรดเกล้าฯ ให้ชาวจีนเหล่านี้อพยพไปตั้งถิ่นฐานใหม่ที่บริเวณสำเพ็งในปัจจุบัน
ปัจจุบันพระบรมมหาราชวังตั้งอยู่ในแขวงพระบรมมหาราชวัง เขตพระนคร กรุงเทพมหานคร มีอาณาเขตติดต่อกับสถานที่สำคัญเรียงตามเข็มนาฬิกา ดังนี้
ทิศเหนือ ติดกับมหาวิทยาลัยศิลปากร วังท่าพระ และท้องสนามหลวง
ทิศตะวันออก ติดกับศาลฎีกาและกระทรวงกลาโหม
ทิศใต้ ติดกับวัดพระเชตุพนวิมลมังคลารามราชวรมหาวิหาร
ทิศตะวันตก ติดกับแม่น้ำเจ้าพระยา
พื้นที่ของพระบรมมหาราชวังในสมัยพระบาทสมเด็จพระพุทธยอดฟ้าจุฬาโลกมหาราชเมื่อแรกสร้าง มีเนื้อที่ทั้งหมด 132 ไร่ ต่อมาพระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ ให้ขยายเขตพื้นที่ออกไปเป็น 152 ไร่ 2 งาน จนถึงปัจจุบัน แผนผังของพระบรมมหาราชวังได้ยึดถือแบบของพระราชวังหลวงสมัยกรุงศรีอยุธยา คือสร้างติดกับแม่น้ำ หันหน้าไปทางทิศเหนือ โดยมีแม่น้ำเจ้าพระยาอยู่ทางทิศตะวันตก ให้กำแพงเมืองด้านข้างแม่น้ำเป็นกำแพงพระบรมมหาราชวังชั้นนอก และมีวัดพระศรีรัตนศาสดารามเป็นพระอารามหลวงในพระราชวังตามแบบวัดพระศรีสรรเพชญ์ของกรุงศรีอยุธยา ตั้งอยู่ทางด้านทิศตะวันออก
พระบรมมหาราชวังจากหอประชุมกองทัพเรือ
เขตพระราชฐาน

พระบรมมหาราชวังสามารถแบ่งพื้นที่ออกเป็นบริเวณวัดพระศรีรัตนศาสดารามและเขตพระราชฐานอันเป็นพื้นที่สำหรับเป็นที่ประทับและบริหารราชการแผ่นดินของพระมหากษัตริย์ โดยเขตพระราชฐานสามารถแบ่งออกเป็น 3 ส่วน ได้แก่
เขตพระราชฐาน > เขตพระราชฐานชั้นหน้า

เขตพระราชฐานชั้นหน้า นับตั้งแต่ประตูวิเศษไชยศรีถึงประตูพิมานไชยศรี (ไม่นับรวมบริเวณวัดพระศรีรัตนศาสดาราม) รวมทั้ง บริเวณรอบนอกกำแพงชั้นในของพระบรมมหาราชวัง เป็นที่ตั้งของหน่วยราชการต่าง ๆ และที่ทำการของทหารรักษาพระราชวัง เช่น สำนักพระราชวัง กรมราชเลขานุการในพระองค์ เป็นต้น
เขตพระราชฐานชั้นกลาง เป็นที่ประดิษฐานของ พระที่นั่งบุษบกมาลามหาจักรพรรดิพิมาน พระที่นั่งพุดตานกาญจนสิงหาสน์ ในพระที่นั่งอมรินทรวินิจฉัย พระที่นั่งจักรีมหาปราสาท และพระที่นั่งอาภรณ์ภิโมกข์ปราสาท
เขตพระราชฐานชั้นกลาง นับตั้งแต่ประตูพิมานไชยศรีถึงประตูสนามราชกิจ เป็นที่ตั้งของปราสาทราชมณเฑียรทั้งสถาปัตยกรรมไทยและตะวันตก ใช้ประกอบพระราชพิธีสำคัญ ๆ เช่น พระราชพิธีบรมราชาภิเษก พระราชพิธีฉัตรมงคล ประกอบไปด้วย
หมู่พระมหามณเฑียร
พระมหามณเฑียร เป็นหมู่พระที่นั่งที่สร้างขึ้นโดยพระบาทสมเด็จพระพุทธยอดฟ้าจุฬาโลกมหาราช เพื่อทรงใช้เป็นที่ประทับและเป็นพระราชพิธีมณฑลในพระราชพิธีปราบดาภิเษก ตั้งอยู่ในเขตพระราชฐานชั้นกลางและชั้นใน ปัจจุบัน ใช้เป็นพระราชพิธีมณฑลสำหรับประกอบพระราชพิธีบรมราชาภิเษกและพระราชพิธีสำคัญอื่น ๆ ในพระมหากษัตริย์ทุกพระองค์ในราชวงศ์จักรีสืบเนื่องกันมา โดยพระที่นั่งที่สำคัญของพระมหามณเฑียร ได้แก่ พระที่นั่งจักรพรรดิพิมาน พระที่นั่งไพศาลทักษิณ และพระที่นั่งอมรินทรวินิจฉัย
หมู่พระที่นั่งจักรีมหาปราสาท
หมู่พระที่นั่งจักรีมหาปราสาท สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัวเพื่อใช้เป็นสถานที่ออกว่าราชการและเป็นที่ประทับส่วนพระองค์ ตั้งอยู่ในเขตพระราชฐานชั้นกลางและชั้นใน เดิมประกอบด้วยหมู่พระที่นั่ง 11 องค์ ปัจจุบัน พระที่นั่งในหมู่พระที่นั่งจักรีมหาปราสาทอยู่ในสภาพที่ชำรุดจนเกินกว่าการบูรณะได้จึงมีการรื้อพระที่นั่งลงหลายองค์ อย่างไรก็ตาม พระบาทสมเด็จพระปรมินทรมหาภูมิพลอดุลยเดชโปรดเกล้าฯ ให้สร้างพระที่นั่งขึ้นใหม่บนสถานที่เดิม พระที่นั่งที่สำคัญของหมู่พระที่นั่งจักรีมหาปราสาท ได้แก่ พระที่นั่งจักรีมหาปราสาท พระที่นั่งมูลสถานบรมอาสน์ พระที่นั่งสมมติเทวราชอุปบัติ และพระที่นั่งบรมราชสถิตยมโหฬาร
หมู่พระมหาปราสาท
หมู่พระมหาปราสาท เป็นหมู่พระที่นั่งที่สร้างขึ้นโดยพระบาทสมเด็จพระพุทธยอดฟ้าจุฬาโลกมหาราช เพื่อใช้เป็นสถานที่ประกอบพระราชพิธีสำคัญและเป็นพระราชมณเฑียรที่ประทับ ตั้งอยู่ในเขตพระราชฐานชั้นกลางและชั้นใน ปัจจุบัน หมู่พระมหาปราสาทใช้เป็นสถานที่ประกอบพระราชพิธีสำคัญ อาทิ พระราชพิธีฉัตรมงคล รวมทั้ง เป็นสถานที่สำหรับสรงน้ำพระบรมศพและประดิษฐานพระบรมศพของของพระบรมราชวงศ์ชั้นสูง พระที่นั่งที่สำคัญ ได้แก่ พระที่นั่งดุสิตมหาปราสาท พระที่นั่งพิมานรัตยา พระที่นั่งอาภรณ์พิโมกข์ปราสาท และพระที่นั่งราชกรัณยสภา
พระที่นั่งบริเวณสวนศิวาลัย
สวนศิวาลัย เป็นสวนภายในพระบรมมหาราชวัง ตั้งอยู่ทางด้านทิศตะวันออก ในอดีตเคยเป็นที่ตั้งของพระอภิเนาว์นิเวศน์อันเป็นพระราชมณเฑียรที่ประทับของพระบาทสมเด็จพระจอมเกล้าเจ้าอยู่หัวตราบจนเสด็จสวรรคต แต่พระราชมณเฑียรดังกล่าวเกิดการชำรุดทรุดโทรมจนยากต่อการบูรณะซ่อมแซม ดังนั้น จึงจำต้องรื้อถอนไปเกือบหมดสิ้นในรัชสมัยพระบาทสมเด็จพระจุลจอมเกล้าเจ้าอยู่หัว ปัจจุบัน สวนศิวาลัยและบริเวณใกล้เคียงมีพระที่นั่งที่สำคัญตั้งอยู่ ได้แก่ พระพุทธรัตนสถาน พระที่นั่งมหิศรปราสาท พระที่นั่งบรมพิมาน และพระที่นั่งศิวาลัยมหาปราสาท
เขตพระราชฐาน > เขตพระราชฐานชั้นใน

เขตพระราชฐานชั้นใน นับตั้งแต่ประตูสนามราชกิจจนถึงแถวเต๊งทางทิศใต้ เป็นเขตสำหรับผู้หญิงล้วน ผู้ชายที่อายุ 13 ปีขึ้นไปห้ามเข้า (ยกเว้นองค์พระมหากษัตริย์) หากจะเข้าก็ต้องมีโขลนกำกับดูแล (โขลน คือ ตำรวจหญิงที่คอยกำกับดูแล ความเรียบร้อยในเขตพระราชฐานชั้นใน) เป็นที่ตั้งของพระตำหนัก ตำหนัก เรือน ของพระมเหสี พระราชเทวี พระชายา พระราชธิดา เจ้าจอมมารดา เจ้าจอม ข้าราชบริพารและข้าราชการฝ่ายใน
การใช้งาน

พระบรมมหาราชวังได้ใช้เป็นที่ประทับและศูนย์กลางการปกครองของพระมหากษัตริย์ในสมัยกรุงรัตนโกสินทร์มาตลอด จนถึงกลางรัชสมัยพระบาทสมเด็จพระจุลจอมเกล้าเจ้าอยู่หัว ในรัชสมัยพระบาทสมเด็จพระมงกุฎเกล้าเจ้าอยู่หัวและ พระบาทสมเด็จพระปกเกล้าเจ้าอยู่หัว ได้เสด็จประทับเพียงครั้งคราว ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ได้เสด็จประทับ ณ พระที่นั่งบรมพิมาน ในพระบรมมหาราชวัง กระทั่งเสด็จสวรรคต หลังจากนั้นจนถึงปัจจุบัน มิได้มีพระมหากษัตริย์เสด็จมาประทับในพระบรมมหาราชวังเป็นการถาวรอีก ปัจจุบันพระที่นั่งบรมพิมาน เป็นเขตพระราชฐานและที่ประทับส่วนพระองค์ใน ทูลกระหม่อมหญิงอุบลรัตนราชกัญญา สิริวัฒนาพรรณวดี
ส่วนในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระองค์เสด็จพระราชดำเนินมาประทับบ้างเป็นครั้งคราว เช่น เวลาซ่อมพระตำหนักจิตรลดารโหฐาน หรือเวลามีการพระราชพิธี เป็นต้น พระบรมมหาราชวังใช้เป็นสถานที่ประกอบพระราชพิธีสำคัญต่าง ๆ ตามพระราชประเพณี, เป็นที่รับแขกเมือง และพระราชอาคันตุกะ รวมทั้งเป็นที่ตั้งพระบรมศพและพระศพของพระบรมวงศานุวงศ์ชั้นสูง ส่วนบริเวณเขตพระราชฐานชั้นนอกได้ใช้เป็นที่ตั้งของสถานที่ราชการ เช่น สำนักพระราชวัง, สำนักราชเลขาธิการ และสำนักงานราชบัณฑิตยสภา และเขตพระราชฐานชั้นในก็มิได้เป็นที่อยู่อาศัยของเจ้านายฝ่ายในอีกต่อไป แต่ยังคงเป็นที่ทำการและที่พำนักของข้าราชการสำนักพระราชวังในฝ่ายพระราชฐานชั้นในบางส่วน ซึ่งล้วนเป็นสตรีทั้งสิ้น
แผนที่

| แผนที่ภายในพระบรมมหาราชวัง |
| --- | --- | --- |
|  |  วัดพระศรีรัตนศาสดาราม  อาคารที่ทำการสำนักพระราชวัง  พิพิธภัณฑ์ผ้าในสมเด็จพระนางเจ้าสิริกิติ์ พระบรมราชินีนาถ  ศาลาลูกขุนใน  ศาลาสหทัยสมาคม   พิพิธภัณฑ์วัดพระศรีรัตนศาสดาราม   ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์   พระที่นั่งอมรินทรวินิจฉัย  พระที่นั่งไพศาลทักษิณ  พระที่นั่งจักรพรรดิพิมาน  พระที่นั่งดุสิตาภิรมย์  พระที่นั่งราชฤดี  พระที่นั่งสนามจันทร์  หอศาสตราคม  หอพระสุราลัยพิมาน  หอพระธาตุมณเฑียร  พระที่นั่งจักรีมหาปราสาท  พระที่นั่งมูลสถานบรมอาสน์  พระที่นั่งสมมติเทวราชอุปบัติ  พระที่นั่งบรมราชสถิตยมโหฬาร  พระที่นั่งดุสิตมหาปราสาท  พระที่นั่งพิมานรัตยา  พระที่นั่งอาภรณ์พิโมกข์ปราสาท  พระที่นั่งราชกรัณยสภา  ศาลาเปลื้องเครื่อง  เขาไกรลาสจำลอง  สวนศิวาลัย  พระที่นั่งบรมพิมาน  พระที่นั่งมหิศรปราสาท  พระที่นั่งศิวาลัยมหาปราสาท  พระที่นั่งสีตลาภิรมย์  พระพุทธรัตนสถาน  พระที่นั่งไชยชุมพล  พระที่นั่งสุทไธสวรรยปราสาท  เขตพระราชฐานชั้นใน |  |
ดูเพิ่ม

ประตูพระบรมมหาราชวัง
พระราชอาสน์ และ พระมหาเศวตฉัตร
รายชื่อพระราชวังและวังในประเทศไทย
บรรณานุกรม

หงษ์วิวัฒน์, นิดดา (2003). วัดพระศรีรัตนศาสดารามและพระบรมมหาราชวัง. กรุงเทพมหานคร, ประเทศไทย: แสงแดดเพื่อนเด็ก. ISBN 974-90560-2-7. {{cite book}}: |ref=harv ไม่ถูกต้อง (help)
โรงเรียนฤทธิยะวรรณาลัย

| โรงเรียนฤทธิยะวรรณาลัย |
| --- | --- |
Rittiyawannalai School

ที่ตั้ง

171/3151 ถนนพหลโยธิน แขวงคลองถนน เขตสายไหม กรุงเทพมหานคร 10220
ข้อมูล
ชื่ออื่น: ฤ.ว. (RW)
ประเภท: โรงเรียนของรัฐ
คติพจน์: บาลี: ปญฺา นรานํ รตนํ (ปัญญาเป็นแก้วอันประเสริฐของคนดี)
สถาปนา: 18 กันยายน พ.ศ. 2490; 77 ปีก่อน (2490-09-18)
ผู้ก่อตั้ง: หลวงเทวฤทธิ์พันลึก (กาพย์ ทัตตานนท์)
เขตการศึกษา: สำนักงานเขตพื้นที่การศึกษามัธยมศึกษากรุงเทพมหานคร เขต 2
หน่วยงานทางการศึกษา: สำนักงานคณะกรรมการการศึกษาขั้นพื้นฐาน
ผู้อำนวยการ: ธัญวิชญ์ ไตรรัตน์
วิทยาเขต: โรงเรียนอนุบาลฤทธิยะวรรณาลัย   โรงเรียนฤทธิยะวรรณาลัย ประถม   โรงเรียนฤทธิยะวรรณาลัย ๒
สี:    สีฟ้า – สีเหลือง
เพลง: Rittiyawannalai March
เว็บไซต์: www.rittiya.ac.th
โรงเรียนฤทธิยะวรรณาลัย เป็นโรงเรียนรัฐบาลประเภทสหศึกษา เปิดสอนในระดับมัธยมศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในพื้นที่ของกองทัพอากาศ ถนนพหลโยธิน แขวงคลองถนน เขตสายไหม กรุงเทพมหานคร
ประวัติ

โรงเรียนฤทธิยะวรรณาลัย ก่อตั้งโดย พลอากาศโท หลวงเทวฤทธิ์พันลึก อดีตผู้บัญชาการทหารอากาศ คนที่ 3 และได้รับอนุญาตจากกระทรวงศึกษาธิการ ให้เปิดทำการสอนได้ ตั้งแต่วันที่ 18 กันยายน พ.ศ. 2490 ภายในหน่วยที่ตั้งของกองทัพอากาศ สถานที่ตั้งเดิมอยู่บริเวณช่องทางกองบินน้อยที่ 6 (บน.6) มีอาคารเป็นเรือนไม้ชั้นเดียว 6 ห้องมีชั้น เรียนตั้งแต่ประถมศึกษาปีที่ 1 ถึงมัธยมศึกษาปีที่ 3 ในปี พ.ศ. 2491 ขยายมัธยมศึกษาปีที่ 4 เพิ่มขึ้น และโรงเรียนได้รับเงินอุดหนุนประเภท "โรงเรียนดี" จากกระทรวงฯ เป็นต้นมา จึงได้ขยายชั้นเรียนเพิ่มขึ้นตามลำดับจนถึงมัธยมศึกษาปีที่ 6
พ.ศ. 2494 ย้ายโรงเรียนจากบริเวณที่ตั้งเดิม มาตั้งใหม่ที่บริเวณด้านหลังโรงพยาบาลภูมิพลอดุลยเดช และในปีนี้ กระทรวงศึกษาธิการได้รับรองวิทยฐานะเทียบเท่าโรงเรียนรัฐบาล
พ.ศ. 2495 เปิดสอนแผนกอนุบาล จึงมีชั้นเรียนตั้งแต่อนุบาลปีที่ 1 จนถึงมัธยมศึกษาปีที่ 6
พ.ศ. 2502 - 2503 ได้ขยายชั้นเรียนระดับเตรียมอุดมศึกษาขึ้น ทั้ง 2 แผนกคือ วิทยาศาสตร์และศิลปะ มีอาคารเป็นเรือนไม้ 2 ชั้น 4 หลัง
พ.ศ. 2508 ตั้งกองลูกเสืออากาศขึ้นซึ่งเป็นโรงเรียนแรกในประเทศไทยและในทวีปเอเชีย โดยการสนับสนุนของ อาจารย์เพทาย อมาตยกุล กับ จอมพลอากาศ เฉลิมเกียรติ วัฒนางกูร ผู้บัญชาการทหารอากาศ
พ.ศ. 2511 สร้างอาคารเรียนเป็นตึก 3 ชั้นทันสมัย ณ ที่ตั้งใหม่ใกล้โรงเรียนนายเรืออากาศ ทำพิธีเปิด เมื่อวันที่ 23 พฤษภาคม พ.ศ. 2512 แบ่งส่วนบริหารโรงเรียนเป็น แผนกอนุบาล แผนกประถมศึกษา และแผนกมัธยมศึกษา เปิดเรียนตั้งแต่อนุบาลชั้นปีที่ 1 จนถึงชั้นมัธยมศึกษาปีที่ 5 แผนกวิทยาศาสตร์และศิลปะ
พ.ศ. 2520 กองทัพอากาศได้เสนอโอนกิจการโรงเรียนฤทธิยะวรรณาลัยระดับมัธยมศึกษาให้กระทรวงศึกษาธิการ ได้มีการลงนามข้อตกลงและมอบโรงเรียนเมื่อวันที่ 1 พฤษภาคม พ.ศ. 2521 ซึ่งกระทรวงศึกษาธิการยินดีรับมอบทั้งกิจการ อาคาร สถานที่ วัสดุ และบุคลากร และได้มีการลงนามตามข้อตกลงอย่างสมบูรณ์เมื่อวันที่ 22 กุมภาพันธ์ พ.ศ. 2522
ทำเนียบผู้บริหาร

| ลำดับ | รายนาม | เริ่มวาระ | สิ้นสุดวาระ |
| --- | --- | --- | --- |
| 1 | ขุนอักษรสิทธิ์ | พ.ศ. 2490 | พ.ศ. 2493 |
| 2 | นายท้วน แก้วกร | พ.ศ. 2493 | พ.ศ. 2494 |
| 3 | นายประสิทธิ์ พิมล | พ.ศ. 2494 | พ.ศ. 2495 |
| 4 | เรืออากาศตรี สุชาติ งามถิ่น | พ.ศ. 2495 | พ.ศ. 2498 |
| 5 | เรืออากาศเอก ณรงค์ ศรเกษตริน | พ.ศ. 2498 | พ.ศ. 2499 |
| 6 | เรืออากาศเอก ณรงค์ ศรเกษตริน (สมัยที่ 2) | พ.ศ. 2499 | พ.ศ. 2504 |
| 7 | นาวาอากาศตรี พิมล จักรทอง | พ.ศ. 2504 | พ.ศ. 2508 |
| 8 | นาวาอากาศตรี สนิท นามเรืองศรี | พ.ศ. 2508 | พ.ศ. 2514 |
| 9 | นาวาอากาศโท พรหม ไชยลาภ | พ.ศ. 2514 | พ.ศ. 2517 |
| 10 | นางสุนันท์ อยู่คงดี | พ.ศ. 2517 | พ.ศ. 2518 |
| 11 | นาวาอากาศโท สำเนียง อินทรสุวรรณ | พ.ศ. 2518 | พ.ศ. 2520 |
| 12 | นาวาอากาศเอก ปกรณ์ เติมทอง | พ.ศ. 2520 | พ.ศ. 2521 |
| 13 | นายดุสิต พุนพอน | พ.ศ. 2521 | พ.ศ. 2521 |
| 14 | นายประทีป สุขวารี | พ.ศ. 2521 | พ.ศ. 2524 |
| 15 | นายสมชาย นพเจริญกุล | พ.ศ. 2524 | พ.ศ. 2524 |
| 16 | นายไพบูลย์ ภู่พงษ์พันธ์ | พ.ศ. 2524 | พ.ศ. 2527 |
| 17 | นายเทพ เที่ยงตรง | พ.ศ. 2527 | พ.ศ. 2530 |
| 18 | นายอนันต์ บุญส่ง | พ.ศ. 2530 | พ.ศ. 2534 |
| 19 | นายสงพงษ์ รุจิรวรรธน์ | พ.ศ. 2534 | พ.ศ. 2535 |
| 20 | นายสนิทพงศ์ นวลมณี | พ.ศ. 2535 | พ.ศ. 2539 |
| 21 | นายวิวัฒน์ พวงมะลิต | พ.ศ. 2539 | พ.ศ. 2542 |
| 22 | นายอุดร บุญถาวร | พ.ศ. 2542 | พ.ศ. 2544 |
| 23 | นางลัดดา พร้อมมูล | พ.ศ. 2544 | พ.ศ. 2547 |
| 24 | ดร.เกษม สดงาม | พ.ศ. 2547 | พ.ศ. 2551 |
| 25 | นายเฉลิมชัย จันทรมิตรี | พ.ศ. 2551 | พ.ศ. 2556 |
| 26 | ดร.วิสิทธิ์ ใจเถิง | พ.ศ. 2556 | พ.ศ. 2561 |
| 27 | ดร.สุมนา ธิกุลวงษ์ | พ.ศ. 2561 | พ.ศ.2567 |
| 28 | นายธัญวิชญ์ ไตรรัตน์ | พ.ศ. 2567 | ปัจจุบัน |
แผนการเรียน > มัธยมศึกษาตอนต้น

วิทยาศาสตร์-คณิตศาสตร์ (GIFTED)
วิทยาศาสตร์-คณิตศาสตร์​ (STEM)
วิทยาศาสตร์-คณิตศาสตร์-พลศึกษา​ (CADET)
English Program (EP)
ห้องเรียนปกติ (ทั่วไป)
แผนการเรียน > มัธยมศึกษาตอนปลาย

วิทยาศาสตร์-คณิตศาสตร์ (Gifted)
วิทยาศาสตร์-คณิตศาสตร์ (SM)
คณิตศาสตร์-ภาษาอังกฤษ (ME)
ภาษาอังกฤษ-ภาษาอังกฤษ (EE)
ภาษาอังกฤษ-ภาษาญี่ปุ่น (EJ)
ภาษาอังกฤษ-ภาษาจีน (ECH)
ภาษาไทย-สังคมศึกษา (TS)
ธุรกิจ-เทคโนโลยี (BT) /ภาษาอังกฤษ-ฝรั่งเศส (EF)
International Program (IP)
คณะสี

คณะเชียงแสน (สีเหลือง)
คณะสุโขทัย (สีชมพู)
คณะอู่ทอง (สีเขียว)
คณะอยุธยา (สีแสด)
คณะรัตนโกสินทร์ (สีม่วง)
รายชื่อศิษย์เก่าทีมีชื่อเสียง

สราวุฒิ มาตรทอง (อ้น) : ดารานักแสดงช่อง 3
ชัยวัฒน์ ทองแสง (ต๊อบ) : ดาราภาพยนตร์ นายแบบ
ประถมาภรณ์ รัตนภักดี (อ้อม) : นักแสดงสังกัดช่อง 7
วรินทร จตุรภุช (สต๊อป) : ศิลปินเดอะสตาร์ ค่าย จีเอ็มเอ็ม แกรมมี่
ภูริวัชร์ ธีระชาติ (ถังเบียร์) : แชมป์ AF 10
เนติเจน เนติรัตนไพบูลย์ (สไปรท์) : ยูทูเบอร์ ช่อง SpriteDer SPD
ณัฐธิชา นามวงษ์ (เก๋ไก๋) : นักแสดง , ยูทูเบอร์ ช่อง Kaykai Salaider
รชยา ทัพพ์คุณานนต์ (มินมิน) : สมาชิก BNK48 รุ่น 2
พ.ต.ต.ศิวกร สายบัว (สารวัตรศิว) : ศิษย์เก่า โรงเรียนเตรียมทหาร รุ่นที่ 51, โรงเรียนนายร้อยตำรวจ รุ่นที่ 67, อดีตสารวัตรสถานีตำรวจทางหลวง 1 กองกำกับการ 2 กองบังคับการตำรวจทางหลวง ถนนเทศา ตำบลพระปฐมเจดีย์ อำเภอเมือง จังหวัดนครปฐม (เสียชีวิตแล้ว)
โรงเรียนอื่น ๆ ในเครือ

โรงเรียนอนุบาลฤทธิยะวรรณาลัย
โรงเรียนฤทธิยะวรรณาลัย ประถม
โรงเรียนฤทธิยะวรรณาลัย ๒
แหล่งข้อมูลอื่น

เว็บไซต์อย่างเป็นทางการ เก็บถาวร 2006-08-11 ที่ เวย์แบ็กแมชชีน
รูปหล่อโลหะครึ่งตัวของพลอากาศโทหลวงเทวฤทธิ์พันลึก ผู้ก่อตั้งโรงเรียนฤทธิยะวรรณาลัย